சில ஆண்டுகளிலேயே பின்நவீனத்துவச் சிந்தனைகள் தமிழில் வரத்தொடங்கின. இயல்பான கலைத்தேடலால் நாங்கள் சென்றடைந்த கருத்துக்கள் பின்நவீனத்துவம் சார்ந்தவை என கண்டடைந்தோம். பின்நவீனத்துவரான ழாக் லக்கானின் உளப்பகுப்பாய்வு குறித்த கட்டுரைகளை வாசித்துக்கொண்டிருந்தபோது ‘இதோ ஃப்ராய்டிய உளப்பகுப்பை குறியீடாக ஆக்கிவிட்டார்கள், முருகனைப்போல’ என நினைத்தேன். அதை எழுதியனுப்ப அப்போது எம்.வி.வெங்கட்ராம் உயிருடன் இல்லை